18 Službeni list Europske unije 15/Sv. 1 31997R0142 28.1.1997. SLUŽBENI LIST EUROPSKIH ZAJEDNICA L 25/11 UREDBA KOMISIJE (EZ) br. 142/97 od 27. siječnja 1997. o dostavi informacija o određenim postojećim tvarima u skladu s Uredbom Vijeća (EEZ) br. 793/93 (Tekst značajan za EGP) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EEZ) br. 793/93 od 23 ožujka 1993. o procjeni i kontroli rizika od postojećih tvari ('), a posebno njezin članak 12. stavak 2., budući da Komisija treba relevantne informacije o određenim tvarima kako bi, prema člancima 69., 84. i 112. Ugovora o pristupanju, pokrenula postupak revizije odredbi koje još nisu primjenjive u novim državama članicama; budući da te infor- macije moraju biti na raspolaganju prije svih informacija koje se traže na temelju članaka 3. i 4. Uredbe (EEZ) br. 793/93; budući da članak 12. predviđa da bi za određene tvari za koje se sumnja da predstavljaju ozbiljan rizik po čovjeka ili okoliš, proizvođači i uvoznici mogli imati obvezu dostave raspoloživih informacija; budući da se Uredbom Komisije (EEZ) br. 1488/94 (?) daje opći pregled načela za procjenu rizika od postojećih tvari po čovjeka i okoliš u skladu s Uredbom (EEZ) br. 793/93; budući da su odredbe ove Uredbe u skladu s mišljenjem Odbora uspostavljenog člankom 15. Uredbe (EEZ) br. 793/93, DONIJELA JE OVU UREDBU: Članak 1. U roku od četiri mjeseca od stupanja na snagu ove Uredbe proizvođač(i) i uvoznik(-ci) tvari navedenih u Prilogu ovoj Uredbi moraju dostaviti Komisiji sve korisne i dostupne infor- macije koje se odnose na izloženost ljudi i okoliša tim tvarima. Informacije o izloženosti su one informacije koje se odnose na emisiju pojedine kemikalije ili na izloženost ljudske populacije ili sastavnica okoliša kemikaliji u raznim fazama tijekom životnog vijeka te kemikalije, u skladu s člankom 3. stavkom 3. Uredbe (EZ) br. 1488/94 i njezinim Prilogom 1. A, gdje: — ljudsku populaciju čine radnici, potrošači i ljudi izloženi putem okoliša, — sastavnice okoliša su akvatička, terestička i atmosferska, kao i informacije povezane s na sudbinom kemikalije u stani- cama za pročišćavanje otpadnih voda i njezine akumulacije u hranidbenom lancu, — životnim vijekom tvari smatraju se proizvodnja, prijevoz, skladištenje, oblikovanje u pripravak ili neka druga vrsta prerade, uporaba i zbrinjavanje ili oporaba. Članak 2. Ova Uredba stupa na snagu na dan objave u Službenom listu Europskih zajednica. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 27. siječnja 1997. (!) SL L 84, 5.4.1993., str. 1. (2) SL L 161, 29.6.1994., str. 3. Za Komisiju Ritt BJERREGAARD Članica Komisije